[{"text_idx": "#000000", "text": "To\u0308o\u0308ru\u0308hma \u201eRannakiele u\u0308aks\u201c tegevuskava 2014-2017"}, {"text_idx": "#000002", "text": "Alates 2014. aasta suvest teenib Varvara igapa\u0308evast leiba merepa\u0308a\u0308stekaatrina, olles Juminda Poolsaare Selts MTU\u0308 vabatahtlike merepa\u0308a\u0308stjate ka\u0308sutuses ja omanduses."}, {"text_idx": "#000003", "text": "Et Varvara pa\u0308evadesse pa\u0308a\u0308steto\u0308o\u0308de ko\u0303rvale veidi vaheldust tuua, viib ta poolsaart ku\u0308lastavaid inimesi mereso\u0303itudele."}, {"text_idx": "#000004", "text": "Hara tuur \u2013 so\u0303idame 1957. aastal rajatud unikaalsesse allveelaevade demagnetiseerimisbaasi, tutvume la\u0308hedalt selle vo\u0303imsate sadamarajatistega ning Hara saare ja kiluto\u0308o\u0308stuse ajalooga, mo\u0308o\u0308daso\u0303idul naudime maalilise Virve rannaku\u0308la vaateid, Eesti u\u0308he kuulsaima purjelaeva Tormilind ehituspaika, samuti mo\u0308o\u0308dume laevaremonditehasest Loksal ja Laevade Fu\u0308u\u0308sikaliste Va\u0308ljade Teadusliku Uurimise Instituudi kunagistest hoonetest Suurpeal. Tuuri kestus 2-3 tundi (pikkus 10 meremiili), hind 390 eurot (sisaldab karastusjooke ja kerget einet)."}, {"text_idx": "#000005", "text": "Mohni tuur \u2013 so\u0303idame u\u0308mber Mandri-Eesti po\u0303hjapoolseima tipu keskajal Ojamaa munkadele kuulunud ja hiljem nii piraatide kui salapiiritusevedajate varjupaigaks olnud Mohni saarele Eru lahes. Sadama puudumise to\u0303ttu pa\u0308a\u0308seb saarele jalutama vaid soodsa ilma korral. Randume Viinistu kaluriku\u0308las, sadamako\u0303rtsis on vo\u0303imalik ka keha kinnitada. Mo\u0308o\u0308daso\u0303idul naudime Pa\u0308rispea poolsaare ja Purekkari neeme vaateid. Tuuri kestus 4-5 tundi (pikkus 25 meremiili), hind 590 eurot (sisaldab karastusjooke ja kerget einet)."}, {"text_idx": "#000006", "text": "Malusi tuur \u2013 so\u0303idame u\u0308mber Juminda poolsaare tipu, kus asub maailma ohvriterohkeima merelahingu ma\u0308lestusma\u0308rk. Kolga lahes ootab meid Malusi saarte ahelik, mis ta\u0308na on eelko\u0303ige hu\u0308ljeste ja lindude elupaik. 19. sajandil asusid seal aga Kolgaranna kalurite kalastusonnid ja Kolga mo\u0303isa ko\u0303rts, mis legendi kohaselt ku\u0308ll tegeles po\u0303hiliselt salaviina mu\u0308u\u0308giga soomlastele. Sadama puudumise to\u0303ttu pa\u0308a\u0308seb saartele jalutama vaid soodsa ilma korral, liikumiskeeld lindude pesitsemisaja to\u0303ttu kuni 20. juulini. Tuuri kestus 4-5 tundi (pikkus 23 meremiili), hind 590 eurot (sisaldab karastusjooke ja kerget einet)."}, {"text_idx": "#000007", "text": "Pardale vo\u0303tab Varvara ko\u0303igile reisidele kuni 8 inimest. Laeva juhib kogenud kapten ning kaasa so\u0303idavad ka meeskonnaliikmed. Tuuri va\u0308ltel pakume ku\u0308lalistele karastusjooke ja kerget einet."}, {"text_idx": "#000008", "text": "Vo\u0303imalik on tellida ka eriprogrammiga mereso\u0303ite. Ku\u0308si ja me teeme sulle pakkumise!"}, {"text_idx": "#000009", "text": "Merereisi tellimiseks helista telefonil 5079962 (Aive) vo\u0303i saada e-kiri varvara@juminda.ee."}, {"text_idx": "#000010", "text": "Mis juhtub aga siis, kui Varvara on sinu ja su so\u0303pradega merereisil ning tuleb pa\u0308a\u0308stekutse? Appi to\u0303ttavad va\u0308iksemad, meie merepa\u0308a\u0308stjatele kuuluvad pa\u0308a\u0308stepaadid Tinu II, Faster ja Hawk. Juminda poolsaart u\u0308mbritsevates vetes keegi abita ei ja\u0308a\u0308, selles vo\u0303id kindel olla."}]